Beboerne på Christiania har fået nok af hashandlerne. Fredag formiddag ryddede de Pusher Street.

Et skyderi onsdag aften, hvor to betjente blev ramt, har betydet stor usikkerhed blandt beboerne på Christiania.

Og det har fredag formiddag resulteret i en historisk aktion, da en stor gruppe christianitter valgte at rydde Pusher Street, hvor der til daglig sælges hash.

Beslutningen om rydningen blev angiveligt truffet torsdag aften, da christianitterne holdt et fællesmøde for at tale om situationen, og fredag formiddag mødtes de så i et meget stort antal for altså at rydde Pusher Street for hashhandlere.

Mindre end to timer senere var den verdensberømte gade så godt som ryddet for boderne.

Efter det flere timer lange fællesmøde torsdag, var christianitternes budskab til resten af Danmark soleklart, da mødet sluttede kort før midnat torsdag aften: Lad være med at købe hash på Christiania.

- Hvis I vil støtte Christiania nu, så lad være med at købe jeres hash herude, lød meldingen i en pressemeddelelse.

- Foto: TV 2

- Vi bilder ikke os selv ind, at vi kan fjerne hashsalget fra Pusher Street. Men det er et tydeligt signal til de kræfter, som lukrerer på at sælge hash på Christiania, om, at vi tager afstand fra det, siger han.

Politiet er ikke til stede på Christiania fredag formiddag.

- Jeg er bekendt med, at der sker noget på Christiania lige nu, men vi er der ikke, siger vagtchef ved Københavns Politi Michael Andersen.

Christianitter lukker idag selv Pusher street som følge af skyderier i Pusher street hvor to betjent og en civil blev ramt. Christiania. Foto: Jens Nørgaard Larsen / Scanpix Denmark

Christianitter lukker idag selv Pusher street som følge af skyderier i Pusher street hvor to betjente og en civil blev ramt. Foto: Jens Nørgaard Larsen / Scanpix Denmark

Beboere på Christiania under samlingen fredag morgen. Foto: Cecilie Rex Selmer, TV 2

Se mange flere billeder i det store galleri fra den historiske dag på Christiania.